রামগড়ে স্থাপিত মুক্তিযুদ্ধের স্মৃতি ভাস্কর্য ‘বিজয়’ নির্মাণের আগেই বিবর্ন হয়ে গেছে। নষ্ট হবার উপক্রম হয়েছে মুক্তিযুদ্ধে গুরুত্বপূর্ণ ভূমিকা রাখা রামগড়ে নির্মিতব্য ভাষ্কর্যটি। ঘটা করে উদ্বোধনের দীর্ঘ ২৮ মাস পরও ভাস্কর্যটির নির্মাণ সম্পন্ন করা হয়নি। প্রধানমন্ত্রীর জনপ্রশাসন বিষয়ক উপদেষ্টা এবং ’৭১ এ পার্বত্য চট্টগ্রাম জেলার জেলা প্রশাসক এইচ টি ইমাম ২০১২ সালের ২০ মে প্রধান অতিথি হিসাবে স্মৃতি ভাস্কর্য বিজয় এর উদ্বোধন করেন।